***Вечарына “Традыцыі і рэліквіі ў бацькоўскім доме”***

*Распрацавана*

*настаўнікам беларускай мовы*

*Святланай Іванаўнай Літвінчык*

*для вучняў 7-8 класаў*

***Мэты:***

*1. Фарміраваць у падлеткаў пачуццё абавязку перад бацькамі, патрыятычныя настроі ў адносінах да малой Радзімы.*

*2. Выхоўваць маральныя якасці: павагу да людзей, дабрыню, адказнасць, пачуццё міласэрнасці, любові да бацькоў.*

***Абсталяванне:***

1. *Кнігі вершаў С. Чыгрына, В. Ададуравай, А. Руцкай,*

*зборнік мясцовай паэзіі “Зоры над Зальвянкай”.*

1. *Грамзапіс “Родительский дом”.*
2. *Сачыненні “Сямейныя традыцыі”.*
3. *Анкеты з адказамі бацькоў.*
4. *Ручнікі, дываны, іншыя рэчы, як сямейныя рэліквіі.*
5. *Эпіграфы.*

***Ход мерапрыемства:***

*Пачынаецца гутарка пад песню “Родительский дом”.*

**Настаўнік:** *Сёння мы з вамі будзем гаварыць пра традыцыі, рэліквіі, звычаі, якія ёсць у вашых дамах і сем’ях. Перш за ўсё мы звернемся да тлумачальнага слоўніка беларускай мовы і высветлім, што ж такое традыцыя**і**рэліквія.*

**Вучань** *(чытае са слоўніка, можна запісаць на дошцы, як эпіграф): “Традыцыі - гэта выпрацаваныя звычаі, погляды, нормы паводзін, густы, якія пераходзяць з пакалення ў пакаленне. Традыцыі - парадак, няпісаны закон, што ўстанавіўся ў паводзінах, быце.”*

*“Рэліквія - прадмет, які беражліва захоўваецца як памяць аб мінулым.”*

**Настаўнік:** *Ёсць розныя традыцыі: школьныя, сямейныя, рэлігійныя, дзяржаўныя і іншыя.*

*Давайце назавём нашы школьныя традыцыі.*

*(Вучні называюць: вечары сустрэчы з выпускнікамі, урачыстыя лінейкі, Дні імяніннікаў, дні школьнага самакіравання, святы.)*

**Настаўнік:** *Я, напэўна, на памылюся, калі скажу, што ў жыцці любой сям’і ёсць падзеі, якія адзначаюць таксама па традыцыі. Назавіце такія святы.*

*(Вучні называюць: Дзень нараджэння, 8-га Сакавіка, Дзень Перамогі, Каляды, Пасха, Радуніца і іншыя святы.)*

**Настаўнік:** *Многія з гэтых свят адзначаюць аднолькава, а некаторыя з іх - у кожнай сям’і па-свойму.*

*Для таго, каб даведацца аб сямейных традыцыях, мы падрыхтавалі невялічкую анкету для бацькоў.*

*(Падводзяцца вынікі анкетавання).*

**Настаўнік:** *Некаторыя вучні пісалі сачыненні “Сямейныя традыцыі”. Давайце іх паслухаем.*

*(Вучні чытаюць сачыненні.)*

**Настаўнік:** *Многія з вас называлі традыцыйнымі Дні нараджэння. Давайце ўявім, што ў вашага таты заўтра – Дзень нараджэння. Якімі клопатамі жыве ваша сям’я напярэдадні?*

*(Вучні расказваюць аб тым, як яны рыхтуюцца да дня нараджэння мамы, таты, якія падарункі робяць сваімі рукамі.)*

**Настаўнік:** *Вашым бацькам прыемна, што вы іх віншуеце, памятаеце пра іх, што ў свае падарункі вы ўкладваеце душу. А ці не бывае ў вас так, як у байцы А. Руцкай “Дзеці і госці”?*

*(Вучаніца чытае верш А. Руцкай “Дзеіці і госці”.)*

**Настаўнік:** *Сапраўды, рабяты, бывае, што сямейныя святы ператвараюцца ў звычайныя застоллі, якія не нясуць у сабе духоўнасці. Але сёння мы гаворым пра тыя святы, якія застаюцца ў нашай памяці назаўсёды. Чарговым такім святам з’яўляецца 8-е Сакавіка.*

*(Некалькі вучняў расказваюць аб тым, як у іх сем’ях святкуецца гэта свята, аб тым, што часта ў госці запрашаюцца і бабулі.)*

**Настаўнік:** *А як вы, рабяты, думаеце, павагу да бабуль мы выказваем толькі тым, што запрашаем іх у госці?*

*(Вучні гавораць аб тым, што павага да старэйшых - гэта і выказванне спачуванняў, і клопаты аб іх, і беражлівыя адносіны да таго, што зроблена рукамі старэйшага пакалення.)*

**Настаўнік:** *Многія з вас прынеслі рэчы, якія засталіся вашым бацькам яшчэ ад прадзедаў. Гэтыя рэчы з’яўляюцца сямейнымі рэліквіямі. Раскажыце, калі ласка, пра іх, ад каго і як яны трапілі ў вашы сем’і і г. д.*

*(Вучні паказваюць і расказваюць.)*

**Настаўнік:** *Усё ў жыцці пачынаецца з бацькоўскага дома, з роднага парога, з працы, якая ўвасоблена ў гэтых рэчах. Ад таго, як навучылі вашы бабулі і дзядулі вашых бацькоў, як вучаць вас бацькі, ад таго, якія традыцыі і абрады ў вашых сем’ях, залежаць адносіны людзей да вас і вас да людзей. У В. З. Ададуравай ёсць цудоўны верш, які так і называецца “Вучыла маці”.*

*(Вучаніца чытае верш В.З. Ададуравай - былой настаўніцы Елкаўскай СШ, мясцовай паэткі, якая, на жаль, пакінула гэты свет некалькі гадоў назад, але яе вершы засталіся ў зборніку “Глыбінка”.)*

**Настаўнік:** *Вельмі важна, каб тое, што вам гавораць вашы бацькі, чаму яны вас вучаць, вы пранеслі праз усё жыццё і перадалі сваім дзецям і ўнукам. Каб бацькоўскі дом, родны парог быў для вас заўсёды крыніцай дабра і мудрасці, цеплыні і пяшчоты, ласкі і павагі да людзей.*

*(Гучыць верш С. Чыгрына “Мой перон”.)*

**Настаўнік:** *Сапраўды, родны дом - гэта наш перон. Усё, што ёсць у вас, далі вам вашы бацькі. Не забывайце гэтага ніколі. А самае галоўнае, не забывайце таго, хто жыве ў гэтым доме - вашых бацькоў. Для таго, каб у вас ніколі не атрымалася так, як у наступным вершы:*

*МАМЕ*

*Свет горит в окошке ночью,*

*Старенькая женщина слегла.*

*Много лет она в квартире общей*

*Одиноко рядышком жила.*

*Были письма, только очень редко,*

*И тогда, не замечая нас,*

*Всё шептала мать: “О, детки, детки!*

*Вам сюда приехать хоть бы раз!*

*Вы под этот стол пешком ходили,*

*В праздник пели песни до зари,*

*А теперь разъехались, забыли,*

*Разлетелись, вот и собери.”*

*Заболела мать, и той же ночью*

*Телеграф не уставал кричать:*

*“Дети! Срочно! Очень срочно!*

*Приезжайте! Заболела мать!”*

*Из Одессы, Таллина, Игарки,*

*Отложив до времени дела,*

*Собралися дети, только жалко,*

*У постели, а не у стола.*

*Гладили морщинистые руки,*

*Мягкую, серебряную прядь...*

*Ну зачем же дали вы разлуке*

*Так надолго между вами встать?*

*Мать ждала вас в дождь и снегопады,*

*В тягостной бессоннице ночей.*

*Разве горя дожидаться надо,*

*Чтоб приехать к матери своей?*

*Неужели только телеграммы*

*Привели вас к старым поездам?*

*Помните, пока у вас есть мамы,*

*Приезжайте к ним без телеграмм!*

**Настаўнік:** *Гэты верш вельмі павучальны, праўда? Жадаю вам ніколі не забываць сваіх мам і татаў, бабуль і дзядуль, родных і блізкіх. Таму што, як вы адносіцеся да іх, так і вашы дзеці будуць адносіцца да вас.*

*(Можна таксама прачытаць верш*

*Р. Барадуліна “Трэба дома бываць часцей”.)*

***Падвядзенне вынікаў мерапрыемства:***

Настаўнік: *Ітак, сёння мы з вамі гаварылі пра сямейныя традыцыі і рэліквіі. Які ж вывад можам мы зрабіць з нашай гутаркі?*

*(Вучні падводзяць вынікі гутаркі, робяць вывады аб тым, што ўсе мы павінны захоўваць сямейныя традыцыі і рэліквіі, прадаўжаць іх, перадаваць з пакалення ў пакаленне, каб яны не зніклі. Таму, што з нашых маленькіх сямейных традыцый складваюцца традыцыі нашага народа. І мы будзем лічыцца народам, пакуль жыве наша мова, наша культура, нашы традыцыі.)*